Collaboration | Djeek's Blog
By djeek in Collaboration, Documentsharing, Microsoft, Office 365, Opus, sip, Skype, Skype4Business, Teams, Unified Communications, voice
communications, microsoft, office365, Opus, sip, skype, teams, Voice Banting Aspersietert | Toortsie, Kameel en Bokbaaivygie se blog
← Belê in jou huwelik
Ons eet steeds lekker →
Banting Aspersietert	Posted on April 1, 2015	by Toortsie Met die basiese souttertresep wat ‘n rukkie terug op Faceboek gedwaal het, tesame met hierdie ham-en-aspersietert wat ek op Pinterest raakgeloop het, maar wat nie regtig Banting vriendelik is nie, het ek hierdie tert saamgeflans:
‘n Klein potjie ingelegde aspersies (330g) of as jy vars aspersies het, sal dit heerlik wees. Sny die aspersies in stukkies en gooi dit onder in ‘n tertbord. Vars aspersies moet seker so vir ‘n oomblik in kookwater kook dat dit gaar, maar nie pap, is nie.
Sowat ¾ blokkie bloukaas, in stukkies gesny. Strooi dit oor die aspersies.
Braai 1 pakkie spek (bacon) en 2 gekapte uie tot bruin. ‘n Knoffelhuisie kan ook werk. Wanneer gaar, word dit ook in die tertbord geskep, bo-op die aspersies en bloukaas.
As jy vars pietersielie het, snipper so twee takkies en strooi oor.
Rasper cheddar kaas of die kaas van jou keuse bo-oor.
Klits 7 eiers en ongeveer ‘n halwe koppie melk en gooi oor.
Werk versigtig met die vurk sodat die eier/melk mengsel tot onder in die tertbord gaan.
Bak by 180º tot gaar.
Wees versigtig met sout, die bloukaas, bacon en kaas bevat reeds baie sout. Moenie nog bygooi nie.
Loer gerus by my Pinterest vir skakels na ander Banting resepte. Op ons faceboekblad sit ek skakels na enige oulike bloginskrywings wat ek raakloop.
BESTEL TOORTSIE SE BANTINGBOEREKOSBOEK HIER!
A Toortsie is a small flashlight, like a torch.	View all posts by Toortsie →	This entry was posted in Banting, LCHF and tagged Aspersietert LCHF, Banting Aspersietert, LCHF Aspersietert. Bookmark the permalink.	← Belê in jou huwelik
12 Responses to Banting Aspersietert
seegogga sê:	April 1, 2015 om 8:04 vm	Klink heerlik
Antwoord	Sparkle sê:	April 1, 2015 om 8:50 vm	Dit saam met ‘n groenslaai sal mos heerlik smaak. As ek die dag vars aspersies by ons markie sien gaan ek hierdie resep op die proef stel. Dankie Toors!
Antwoord	Xena Phoenix sê:	April 1, 2015 om 8:54 vm	Ek wil ook hê. 😉
Antwoord	Kameel sê:	April 1, 2015 om 9:44 vm	Behalwe vir die bloukaas, klink dit baie lekker 😉
Antwoord	Toortsie sê:	April 1, 2015 om 10:10 vm	Enige kaas van jou keuse. Bloukaas gee nogals ‘n besondere geur. Is ‘n “ryk” geur die regte woord? Ek het selfs al by my gebakte eier gegooi. Dis net ‘n spesiale smaak.
Antwoord	pienkpantoffels sê:	April 1, 2015 om 10:08 vm	Oi, nou is ek honger verby!
Antwoord	Spokie sny spoor sê:	April 1, 2015 om 10:15 vm	Aijai – hier sit ek by die werk en is nou skielik vrekhonger! Die foto lyk heerlik.
Antwoord	carolredelinghuys@Losbek sê:	April 1, 2015 om 5:54 nm	Ryk ek lekkerrrrr!
Antwoord	rondomtaliedraai sê:	April 1, 2015 om 8:08 nm	Lyk lekker LikeLike
Antwoord	Terug pieng: Dieselfde tema met baie variasies… | Toortsie, Kameel en Bokbaaivygie
Louisa Cooper sê:	Augustus 6, 2015 om 7:23 nm	Reblogged this on .
Antwoord	Toortsie sê:	Augustus 6, 2015 om 7:49 nm	Dankie! Dis ‘n kompliment! 🙂